[ANTET AUDITOR FINANCIAR]

**RAPORT DE AUDIT**

 **privind baza de calcul al ajutorului de minimis ce se acordă sub forma unor granturi în temeiul Schemei de ajutor minimis prevăzută de Ordinul ministrului culturii nr. 3453/2022 pentru sectorul cultural independent, în vederea finanțării nerambursabile a sectorului cultural independent în perioada 2023-2024**

**(MODEL ORIENTATIV- CAFR)**

*Către: Asociaţi/ Acţionari*

*Nume Beneficiar*

***1. Identificarea și descrierea informațiilor analizate***

 Acest raport a fost realizat în conformitate cu termenii Contractului nostru de Prestări Servicii încheiat în \_\_/\_\_/ \_\_\_\_ cu [*Nume Beneficiar*] („***Beneficiarul***”) pentru a raporta în legătură cu baza de calcul a ajutorului de stat („*Baza de calcul a ajutorului de stat*”), ce se acordă sub forma unui grant, în temeiul **Schemei de ajutor minimis prevăzută de Ordinul ministrului culturii nr. 3453/2022 pentru sectorul cultural independent, în vederea finanțării nerambursabile a sectorului cultural independent în perioada 2023-2024** *(„Ordinul nr. 3453/2022”)*, anexată la acest raport de asigurare în Anexa „Raport privind baza de calcul a ajutorului de stat ce se acordă sub forma unor granturi în temeiul Ordinului Ministrului Culturii 3453/2022, cu modificările și completările ulterioare” (*Anexa nr.3*).

 Raportul nostru a fost solicitat de către *Beneficiar* pentru înscrierea în Schema de ajutor de minimis („*Schema*”).

 Toate celelalte informații incluse de *Beneficiar* în documentația de înscriere în *Schemă* nu au fost subiectul procedurilor noastre de asigurare și, în consecință, noi nu raportăm asupra acestor „*alte*” informații.

***2. Obiectivul misiunii***

Misiunea noastră are ca obiectiv obținerea de probe suficiente și adecvate pentru a exprima o asigurare rezonabilă asupra bazei de calcul a ajutorului de stat, conform Schemei de ajutor de minimis pentru sectorul cultural independent, în vederea finanţării nerambursabile a sectorului cultural independent în perioada 2023-2024, aprobată prin Ordinul nr.3453/2022 şi a Procedurii de implementare a Schemei de ajutor de minimis pentru sectorul cultural independent (*„Procedura de implementare a Schemei”*), potrivit criteriilor descrise la punctul 3 de mai jos*.*

Raportul nostru este întocmit exclusiv în scopul prevăzut în paragraful anterior și nu trebuie utilizat în niciun alt scop sau distribuit către alte părți, cu excepția Ministerului Culturii, așa cum este menționat la punctul 8 de mai jos. Acest raport se referă doar la elementele specificate mai sus şi nu se extinde asupra niciuneia dintre informațiile suplimentare sau situațiile financiare ale Beneficiarului, ca întreg.

***3. Criterii aplicabile***

Verificarea Bazei de calcul a ajutorului de stat solicitat de către Beneficiar, întocmită sub responsabilitatea Conducerii Beneficiarului, a avut în vedere următoarele:

* 1. Respectarea **criteriilor de eligibilitate pentru** înscrierea în Schemă a Beneficiarului în baza eligibilității codurilor CAEN așa cum sunt prevăzute la art. 8 alin. (2) din *Schema de ajutor de minimis* pentru sectorul cultural independent, în vederea finanțării nerambursabile a sectorului cultural independent în perioada 2023-2024 aprobată prin Ordinul nr. 3453/2022 şi la art. 3.3 din Procedura de implementare a Schemei;
	2. **Verificarea corectitudinii bazei de calcul** aferentă activităților cuprinse în codurile CAEN eligibile în conformitate cu art. 8, alin. 2 din *Schema de ajutor de minimis* pentru sectorul cultural independent, în vederea finanțării nerambursabile a sectorului cultural independent în perioada 2023-2024 aprobată prin Ordinul nr. 3453/2022 şi cu art. 2.4 din Procedura de implementare a Schemei;
	3. **Conformitatea Anexei la Raport**, ataşată raportului de asigurare, cu cerinţele de prezentare descrise în Anexa 3 din Procedura de implementare a Schemei.

***4. Responsabilitatea Conducerii Beneficiarului***

Conducerea *Beneficiarului* este responsabilă pentru întocmirea corectă, completă și reală a documentației pentru înscrierea în *Schemă*, inclusiv a determinării Bazei de calcul a ajutorului de stat şi a întocmirii Anexei la Raport, în conformitate cu cerințele Ordinului nr 3453/2022 şi a Procedurii de implementare a Schemei.

Conducerea *Beneficiarului* este responsabilă și pentru:

* proiectarea, implementarea și menținerea controalelor interne pe care le consideră necesare pentru a respecta contractul de finanțare şi pentru a se asigura că documentația pentru înscrierea în Schemă, inclusiv Baza de calcul a ajutorului de stat, Anexa la Raport, întocmite în conformitate cu cerințele Ordinului nr. 3453/2022 şi ale Procedurii de implementare a Schemei precum și Situația centralizatoare privind Reconcilierea cifrelor din Anexa la Raport cu situațiile financiare (auditate) („Situația centralizatoare”) sunt întocmite corect, complet şi real, în conformitate cu cerințele relevante;
* prevenirea și identificarea fraudei și respectarea cerințelor legislației în vigoare aplicabile activității;
* asigurarea că personalul implicat în întocmirea documentației pentru înscrierea în Schema, inclusiv în determinarea Bazei de calcul a ajutorului de stat şi întocmirea Anexei la Raport şi a Situației centralizatoare, este pregătit corespunzător, și că sistemele informaționale sunt actualizate corespunzător.

 ***5. Responsabilitatea auditorului***

Responsabilitatea noastră este de a examina Baza de calcul a ajutorului de stat şi de a raporta asupra Bazei de calcul a ajutorului de stat pentru acordarea grantului, conform criteriilor și procedurilor efectuate și descrise în acest raport şi a probelor obținute, sub forma unei concluzii de asigurare rezonabilă, dacă Baza de calcul a ajutorului de stat prezentată în Anexa la Raport respectă, din toate punctele de vedere semnificative, criteriile menționate la punctul 3 de mai sus. Semnarea Anexei la Raport de către auditor este în scopul de identificare a informațiilor asupra cărora au fost efectuate procedurile de asigurare şi la care se referă acest raport de asigurare rezonabilă. Responsabilitatea pentru întocmirea Anexei la Raport este responsabilitatea conducerii Beneficiarului.

Misiunea noastră s-a efectuat în conformitate cu ***ISAE 3000 (revizuit)*** *- Standardul Internațional privind misiunile de asigurare altele decât auditul sau revizuirea informațiilor financiare istorice*, care prevede ca noi să respectăm Codul de Etică și standardele privind independența, să planificăm și să desfășurăm misiunea astfel încât să obținem o asigurare rezonabilă privind subiectul specific al misiunii noastre de asigurare, şi anume dacă Baza de calcul a ajutorului de stat este întocmită, sub toate aspectele semnificative, în conformitate cu criteriile menționate la pct. 3 din acest raport.

Noi aplicăm *Standardul Internațional privind Managementul Calității 1 („ISQM 1”)* care cere să proiectam, să implementăm şi să operăm un sistem de management al calității, inclusiv politici sau proceduri aferente conformității cu standardele profesionale, cerințele etice şi legislația sau reglementările aplicabile.

Noi respectăm cerințele de independență și celelalte cerințe etice ale *Codului Internațional de Etică al profesioniștilor contabili (inclusiv Standardele Internaționale privind Independența) emis de Consiliul pentru Standarde Internaționale de Etica pentru Contabili („Codul IESBA”)*, care stabilește principiile fundamentale de integritate, obiectivitate, competență profesională și atenție cuvenită, confidențialitate și comportament profesional.

Procedurile selectate pentru efectuarea misiunii depind de înțelegerea noastră a Bazei de calcul a ajutorului de stat şi a altor circumstanțe ale misiuni şi se bazează pe raționamentul nostru profesional, incluzând evaluarea riscurilor de denaturare semnificativă a Bazei de calcul a ajutorului de stat cauzate fie de fraudă, fie de eroare. În evaluarea acestor riscuri, noi am luat în considerare controlul intern relevant pentru întocmirea de către Beneficiar a Bazei de calcul a ajutorului de stat şi a întocmirii Anexei la Raport, în conformitate cu cerințele Procedurii de implementare a Schemei în conformitate cu cerințele Ordinului ministrului Culturii 3453/2022, dar fără a avea scopul de a exprima o opinie cu privire la eficacitatea controlului intern al Beneficiarului cu privire la activitatea desfășurată și încadrarea în Schemă, inclusiv cu privire la întocmirea Anexei la Raport şi determinarea Bazei de calcul a ajutorului de stat.

***6. Proceduri efectuate***

 Procedurile noastre au fost aplicate asupra informațiilor prezentate de către Beneficiar în Anexa la acest raport de asigurare privind baza de calcul a ajutorului de stat, inclusiv volumul de afaceri eligibil, aferente exercițiilor financiare încheiate la 31 decembrie 2019 şi 31 decembrie 2020 și nu se extind asupra altor informații depuse de Beneficiar în cadrul documentației sale.

În cadrul misiunii, am efectuat următoarele proceduri:

1. Inspectarea documentelor justificative pentru codurile CAEN (extrasului ONRC) și compararea codurilor CAEN din documentele justificative cu codurile CAEN eligibile conform art.8, alin (2) litera c) din Anexa SCHEMĂ DE AJUTOR DE MINIMIS pentru sectorul cultural independent, în vederea finanțării nerambursabile a sectorului cultural independent în perioada 2023-2024.
2. Obținerea de la *Beneficiar* a Situației centralizatoare privind veniturile / cifra de afaceri pe tipuri de activități derulate în 2019 şi 2020 pe Coduri CAEN care include şi reconcilierea datelor prezentate în Anexa la Raport cu situațiile financiare.
3. Verificarea reconcilierii datelor din Situația centralizatoare privind cifra de afaceri - cu valoarea prezentată pentru cifra de afaceri din situațiile financiare anuale depuse la organele fiscale competente, pentru exercițiile financiare încheiate la 31 decembrie 2019 și 31 decembrie 2020 și cu informațiile incluse în Anexa la Raport.

c) Coroborarea informațiilor prezentate în Situația centralizatoare mai sus menționată cu politica contabilă aplicată de Beneficiar prezentată în notele la situațiile financiare.

d) Testarea pe bază de eșantion a elementelor care compun cifra de afaceri eligibilă prin inspectarea documentelor justificative aferente eșantionului selectat din perioadele verificate, în vederea obținerii de probe suficiente și adecvate în legătură cu corectitudinea și clasificarea acestora în categoria de cod CAEN eligibilă din Ordinul 3453/2022.

e) Compararea Anexei la Raport întocmită de Beneficiar cu cerințele de prezentare din Anexa 3 la Procedura de implementare a Schemei.

***7. Concluzie***

Concluzia noastră este formulată pe baza și având în vedere aspectele prezentate în acest raport de audit independent de asigurare rezonabila.

Pe baza procedurilor efectuate, în opinia noastră, Baza de calcul a ajutorului de stat prezentată în Anexa la Raport respectă, din toate punctele de vedere semnificative, criteriile menționate la punctul 3 de mai sus și se identifică astfel:

|  |  |  |
| --- | --- | --- |
| Nr. crt. | Indicator | Volum de afaceri eligibil 2019/2020conform Coduri CAEN menționate în Ordinul nr. 3453/2022 (RON) |
| 1 | Cifră de afaceri realizată din activități CAEN eligibile 2019 |  |
| 2 | Cifră de afaceri realizată din activități CAEN eligibile 2020 |  |
| 3 | Baza de calcul a ajutorului de stat conform Ordinului nr. 3453/2022 (1-2) |  |
| 4 | Valoare maximă grant (3 x 20%) |  |

***8. Restricții privind utilizarea şi distribuirea raportului***

In conformitate cu termenii contractului de prestări servicii, acest raport de audit independent de asigurare este furnizat exclusiv pentru utilizarea de către *Beneficiar* în scopul solicitării ajutorului de stat ce se acordă sub forma unui grant în temeiul Ordinului Ministrului Culturii nr. 3453/2022 privind aprobarea Schemei de ajutor de minimis pentru sectorul cultural independent, în vederea finanțării nerambursabile a sectorului cultural independent în perioada 2023-2024, cu modificările şi completările ulterioare şi poate să nu fie util în alte scopuri. Acest raport poate fi transmis către Ministerul Culturii, în calitatea sa de furnizor şi administrator al Schemei de ajutor de minimis pentru sectorul cultural independent, în scopul gestionării acordării sprijinului financiar pentru *Beneficiar*, în condițiile Ordinului 3453/2022 şi nu poate fi utilizat pentru nici un alt scop sau distribuit către oricare altă terță parte, în afara prevederilor legale.

[Auditor Financiar / Firma Audit SRL] [localitate], Data \_\_/\_\_/\_\_\_\_

Nume/Prenume …….

Nr. Certificat / Autorizație CAFR …

Nr. RPE[[1]](#footnote-1) ASPAAS

Semnătura ………………… L.S

**Anexă la Raportul privind baza de calcul a ajutorului de stat ce se acordă sub forma unor granturi în temeiul Ordinului Ministrului Culturii 3453/2022 privind aprobarea Schemei de ajutor de minimis pentru sectorul cultural independent, în vederea finanțării nerambursabile a sectorului cultural independent în perioada 2023-2024 (anexa nr.3)**

1. Date de identificare ale Solicitantului:

|  |  |
| --- | --- |
| Nume firma |  |
| Cod Unic de inregistrare |  |
| Data infiintare |  |
| Nr. Registrul Comerțului/Nr. Registrul Asociațiilor și Fundațiilor: |  |
|  Județ  |  |
| Localitate |  |
|  Stradă/nr/bl/sc/ap: |  |

1. Cifra de afaceri/Venituri totale raportată/e de Beneficiar în situațiile financiare/raportările financiare anuale depuse la organele fiscale competente::

|  |  |  |
| --- | --- | --- |
| Total cifră de afaceri/ Venituri totale pentru anul 2019 |  | RON |
| Total cifră de afaceri/ Venituri totale pentru anul 2020 |  | RON |

1. Baza de calcul al ajutorului de minimis acordat potrivit Schemei de ajutor minimis prevăzută de Ordinul ministrului culturii nr. 3453/2022 pentru sectorul cultural independent, în vederea finanțării nerambursabile a sectorului cultural independent în perioada 2023-2024

|  |  |  |  |
| --- | --- | --- | --- |
| Cod CAEN\* | Cifră de afaceri/Venituri totale eligibilă/e 2019 (RON) | Cifră de afaceri/ Venituri totale eligibilă/e 2020 (RON) | Bază de calcul pe COD CAEN eligibil (RON) |
| Cod CAEN 1  |  |  |  |
| Cod CAEN 2  |  |  |  |
| ......... |  |  |  |
| Cod CAEN n |  |  |  |
| Bază de calcul total (RON)  |  |
| Valoare maximă grant | *20% din baza de calcul* |

\*Conform Coduri CAEN menționate în Ordinul Ministrului Culturii 3453/2022 privind aprobarea Schemei de ajutor de minimis pentru sectorul cultural independent, în vederea finanțării nerambursabile a sectorului cultural independent în perioada 2023-2024

Data: …..

|  |  |
| --- | --- |
| Beneficiar | Auditor |
| Denumire | DenumireCertificat/Nr autorizație RPE |
| Semnătura: L.S……….. | Semnătura: L.S… |

1. REGISTRUL PUBLIC ELECTRONIC AL AUDITORILOR FINANCIARI ȘI FIRMELOR DE AUDIT, postat pe site-ul ASPAAS [↑](#footnote-ref-1)